Id-Deċiżjoni tal-Kummissjoni
tat-25 ta' Marzu 2002
li tistabbilixxi l-kriterji ekoloġiċi sabiex tingħata l-eko-tikketta Komunitarja lit-televiżjonijiet
(notifikata fid-dokument numru K(2002) 1142)
(Test b'rilevanza għaż-ŻEE)
(2002/255/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 1980/2000 tal-Parlament Ewropew u tal-Kunsill tas-17 ta' Lulju 2000 dwar skema riveduta tal-għotja tal-eko-tikketta Komunitarja [1], u b'mod partikolari l-Artikolu 4 u l-Artikolu 6(1) tiegħu,
Billi:
(1) Skond ir-Regolament (KE) Nru 1980/2000 l-eko-tikketta Komunitarja tista' tingħata lil prodott li jippossjiedi l-karattersitiċi li jippermettulu li jikkontribwixxi b'mod sinifikanti għat-titjib fejn għandhom x'jaqsmu karatteristiċi ambjentali bażiċi.
(2) Ir-Regolament (KE) Nru 1980/200 jipprovdi illi l-kriterji speċifiċi ta' l-eko-tikketta għandhom jiġu stabbiliti skond il-gruppi ta' prodotti.
(3) Il-miżuri pprovvduti f'din id-Deċiżjoni huma msejsa fuq l-abbozz tal-kriterji żviluppati mill-Bord ta' l-Unjoni Ewropea għall-għoti ta' L-Eko-tikketti stabbilit bl-Artikolu 13 tar-Regolament (KE) Nru 1980/2000.
(4) Il-miżuri provduti f'din id-Deċiżjoni huma skond l-opinjoni tal-Kumitat istitwit fl-Artikolu 17 tar-Regolament (KEE) Nru 1980/2000,
ADOTTAT DIN ID-DEĊIŻJONI:
Artikolu 1
Sabiex jiġi mogħti l-eko-tikketta Komunitarja skond ir-Regolament (KE) Nru 1980/2000, televiżjoni jrid jidħol fil-grupp ta' prodotti kif definit fl-Artikolu 2 ta' din id-Deċiżjoni, u jrid jikkonforma mal-kriterji ekoloġiċi ddikjarati fl-Anness.
Artikolu 2
Il-grupp ta' prodotti "televiżjonijiet" għandu jikkomprendi:
"Tagħmir elettroniku li huwa mains powered li huwa ddisinjat sabiex jirċievi, jiddekowdja u jesibixxi s-sinjali tat-trasmissjoni TV, sewwa jekk analogi u sewwa jekk diġitali, mxandra bis-sinjali mis-satellita, bil-kejbil jew bl-antenna u għandu daqs ta' screen ta' għaxar pulzieri (25 ċentimetru) jew iktar."
Artikolu 3
Għal finijiet amministrattivi in-numru tal-kodiċi assenjat lit-televiżjonijiet għandu jkun "022".
Artikolu 4
Din id-Deċiżjoni għandha tapplika mill-1 ta' April 2002 sal-31 ta' Marzu 2005. Jekk fil-31 ta' Marzu 2005 ma jkunux ġew adottati l-kriterji rriveduti, din id-Deċiżjoni għandha tapplika sal-31 ta' Marzu 2006.
Artikolu 5
Din id-Deċiżjoni hija indirizzata lill-Istati Membri.
Magħmula fi Brussel, fil-25 ta' Marzu 2002.